Paul-Albert Besnard
Store norske leksikon,Kunst og estetikk,Bildende kunst,Kunsthistorie,Realisme og impresjonisme
Paul-Albert Besnard var en fransk maler. Han utviklet seg under inntrykk av impresjonismen til en maler med utpreget sans for fargevirkning og lyseffekter. Dette kommer tydeligst frem i landskapene og i hans elegante bilder av pariserinner. Han arbeidet også som dyre-, genre- og stillebensmaler, i dekorativt maleri så vel som i akvarell, pastell og radering.
Blant Besnards større arbeider kan nevnes freskene i Sorbonne, Hôtel de Ville og Comédie-Française, alle i Paris. I 1913–1919 var han direktør for Académie de France i Roma, fra 1919 direktør ved École Nationale Supérieure des Beaux-Arts, Paris. Til Besnards beste arbeider hører Kvinne som varmer seg, et portrett av madame Réjane. Les mer i Store norske leksikon impresjonisme kunst i Frankrike Litteratur Besnard, Paul Albert og Louis Godefrey (1926). L'Oeuvre Grave De Albert Besnard, Chez L'auteur